У другой палове XIX стагоддзя, калі дом толькі ўзвялі, ён размясціўся на паўночнай ускраіне горада. Побач месціўся вялікі Траецкі рынак, успаміны аб якім яшчэ жывыя ў памяці прадстаўнікоў старэйшага пакалення мінчан, а на беразе Свіслачы дзейнічаў вялікі млын. Вакол жа дома распасціраліся пейзажы больш падобныя на сельскія, чым на гарадскія, звыклыя погляду цяперашніх жыхароў і гасцей горада Мінска.